
	ФИШ x.vІ.3

	
	ВТОРИЧНО ОБЛАГАНЕ С ДОПЪЛНИТЕЛЕН ДАНЪК



Внимание! Задължението за вторичния допълнителен данък, дължим от съставни предприятия в страната при определени условия, влиза в сила от 1 януари 2025 г. с изключение на случая по чл. 260и, ал. 2 от ЗКПО.

Вторично облагане в рамките на многонационална група предприятия се прилага тогава, когато липсва възможност да се извърши първично облагане в следните хипотези:

Прилагане на вторично облагане в рамките на многонационална група предприятия  (чл. 260и от ЗКПО)
- Когато крайното образувание майка на многонационална група предприятия е изключено образувание или е разположено в юрисдикция, която не е държава - членка на Европейския съюз, и в която юрисдикция не подлежи на допустимо първично облагане с допълнителен данък, съставните образувания на многонационалната група предприятия в страната дължат за данъчния период допълнителен данък, определен по реда на чл. 260л (вторичен допълнителен данък) (чл. 260и, ал. 1 от ЗКПО).

-  Когато крайното образувание майка на многонационална група предприятия е разположено в държава - членка на Европейския съюз, която е упражнила избор да не прилага първично и вторично облагане с допълнителен данък за период от шест последователни данъчни периода, считано от 31 декември 2023 г., съставните образувания на тази многонационална група предприятия, разположени в страната, дължат за данъчния период вторичен допълнителен данък, определен по реда на чл. 260л (чл. 260и, ал. 2 от ЗКПО).
- Вторичният допълнителен данък по ал. 1 и 2 се разпределя между съставните образувания на многонационалната група предприятия в страната по реда на ал. 5 - 7 и се дължи от тях (чл. 260и, ал. 3 от ЗКПО).  
- Вторичният допълнителен данък по ал. 1 и 2 се разпределя между съставните образувания на многонационалната група предприятия в страната по следната формула:

ВДДСО = ВДД х КСО,

където:

ВДДСО е размерът на дължимия от съставно образувание на многонационалната група предприятия в страната вторичен допълнителен данък;

ВДД е размерът на дължимия в страната вторичен допълнителен данък, определен по реда на чл. 260л;

КСО е коефициентът на съставно образувание на многонационалната група предприятия в страната, определен по реда на ал. 6  (чл. 260и, ал. 5 от ЗКПО).
· Коефициентът на съставно образувание на многонационалната група предприятия в страната се определя по следната формула:

където:

1. броят на наетите лица на многонационалната група предприятия в страната е общият брой на наетите лица във всички съставни образувания от многонационалната група предприятия, разположени в страната, с изключение на съставните образувания по ал. 4;

2. общата стойност на материалните активи на многонационалната група в страната е сумата от балансовата стойност на материалните активи на всички съставни образувания от многонационалната група предприятия, разположени в страната, с изключение на съставните образувания по ал. 4 (чл. 260и, ал. 6 от ЗКПО).
- За целите на ал. 6:

1. броят на наетите лица се определя при спазване изискванията на чл. 260л, ал. 6, 8, 10, 11 и 12 съответно;

2. стойността на материалните активи се определя при спазване изискванията на чл. 260л, ал. 7, 9, 10, 11 и 12 съответно (чл. 260и, ал. 7 от ЗКПО).
Горните правила не се прилагат за съставни образувания, които са инвестиционни образувания (чл. 260и, ал. 4 от ЗКПО).
Прилагане на вторично облагане по отношение на юрисдикцията на крайно образувание майка (чл. 260к  от ЗКПО)
- Когато крайното образувание майка на многонационална група предприятия е разположено в юрисдикция с ниска данъчна ставка, която не е държава - членка на Европейския съюз, съставните образувания на многонационалната група предприятия в страната дължат за данъчния период вторичен допълнителен данък, определен по реда на чл. 260л (чл. 260к, ал. 1 от ЗКПО).
Изключение: Алинея 1 не се прилага, когато крайното образувание майка на многонационална група предприятия е разположено в юрисдикция с ниска данъчна ставка и подлежи на допустимо първично облагане с допълнителен данък за себе си и за съставните си образувания, разположени в същата юрисдикция (чл. 260к, ал. 2 от ЗКПО).
· Вторичният допълнителен данък по ал. 1 се разпределя между съставните образувания на многонационалната група предприятия в страната по реда на чл. 260и, ал. 5 - 7 и се дължи от тях (чл. 260к, ал.3 от ЗКПО).
  Внимание! Горните разпоредби не се прилагат за съставни образувания, които са инвестиционни образувания.

 Правилата за определяне на вторичния допълнителен данък са разписани в чл. 260л, ал. 1 – ал. 16 от ЗКПО, като се използват следните формули:

Размерът на дължимия от съставните образувания на многонационалната група предприятия в страната вторичен допълнителен данък се определя по следната формула:

ВДД = ОВДД x КС,

където:

ВДД е размерът на дължимия в страната вторичен допълнителен данък;
ОВДД е общият размер на вторичния допълнителен данък, определен по реда на ал. 2;

КС е коефициентът на страната, определен по реда на ал. 5.
Коефициентът на страната се определя по следната формула:
	50% х
	брой наети лица в страната

____________________________________
	+ 50% х
	обща стойност на материалните активи в страната

________________________________________________

	
	брой наети лица във всички юрисдикции
	
	обща стойност на материалните активи във всички юрисдикции


където:

1. броят на наетите лица в страната е общият брой на наетите лица във всички съставни образувания от многонационалната група предприятия, разположени в страната;

2. броят на наетите лица във всички юрисдикции е общият брой на наетите лица във всички съставни образувания от многонационалната група предприятия, разположени в юрисдикции с допустимо вторично облагане с допълнителен данък, което е в сила за данъчния период;

3. общата стойност на материалните активи в страната е сумата от балансовата стойност на материалните активи на всички съставни образувания от многонационалната група предприятия, разположени в страната;

4. общата стойност на материалните активи във всички юрисдикции е сумата от балансовата стойност на материалните активи на всички съставни образувания от многонационалната група предприятия, разположени в юрисдикции с допустимо вторично облагане с допълнителен данък, което е в сила за данъчния период.

Облекчен режим при вторично облагане с допълнителен данък

По избор на подаващото информация съставно образувание, за целите на чл. 260л, ал. 2 допълнителният данък, определен за съставно образувание, облагано с ниска данъчна ставка и разположено в юрисдикцията на крайното образувание майка, се счита за равен на нула за данъчни периоди с продължителност не повече от 12 месеца и започващи на или преди 31 декември 2025 г. и приключващи преди 31 декември 2026 г., когато в юрисдикцията на крайното образувание майка ставката на корпоративния данък е не по-ниска от 20 на сто. (чл. 260л1 от ЗКПО).

